

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

  **ŽUPAN**

KLASA: 320-14/19-01/01

URBROJ: 2140/01-02-19-6

Krapina, 26. ožujak 2019.

 **PREDSJEDNICIMA VINARSKIH**

 **I VINOGRADARSKIH UDRUGA**

 **KRAPINSKO-ZAGORSKE ŽUPANIJE**

Poštovani vinari,

u organizaciji Krapinsko-zagorske županije, Općine Bedekovčina, Turističke zajednice Krapinsko-zagorske županije, Udruge Vino zagorje, HGK-Županijske komore Krapina, Obrtničke komore KZŽ i Ministarstva poljoprivrede **dana 24. i 25. svibnja 2019. godine održati će se „52. Sajam i izložba zagorskih vina“, Bedekovčina 2019. godine.**

 Udruga Vino zagorje Krapinsko-zagorske županije dana **02. svibnja 2019. godine** u prostorijama restorana na Bedekovčanskim jezerima u Bedekovčini u vremenu **od 16,00 do 21,00 sati prikuplja uzorke vina za ocjenjivanje**.

S ciljem da ovogodišnji Sajam vina učinimo mjestom okupljanja vinogradara i vinara Krapinsko-zagorske županije, koji će javnosti prezentirati najkvalitetnija vina koja se proizvode u našim vinogorjima, te sa željom poticanja konkurentnosti zagorskih vina na tržištu i uključivanja vinske ponude Krapinsko-zagorske županije u enogastronomsku ponudu Hrvatske pozivam Vas predsjednike vinarskih i vinogradarskih udruga da potaknete svoje članove koji su **odlikovani zlatnim odličjem na vinarijadama** da se prijave na „52. Sajam i izložbu zagorskih vina“, Bedekovčina 2019. godine.

Za sudjelovanje na ocjenjivanju vina potrebno je dostaviti za svaki prijavljeni uzorak vina 6 boca u ambalaži od 1 ili 0,75 litara, a kod predikatnih i desertnih vina za svaki prijavljeni uzorak vina 3 boce u originalnoj ambalaži od 0,250 do 0,75 litara. Svaki uzorak treba imati etiketu iz koje je vidljivo: naziv vina ili sorta, puni naziv i adresa proizvođača, vol.% alkohola, godina berbe. Također je potrebno ispuniti prijavne listove koji se nalaze u prilogu dopisa te je poželjno priložiti nalaz kemijske analize vina koja uključuje slijedeće parametre: alkohol, ukupne kiseline i reducirani šećer. **Kotizacija za svaki uzorak vina iznosi 100,00 kuna**, a plaćanje se vrši u gotovini pri samoj dostavi uzoraka.

Djelatnici Ministarstva poljoprivrede, Nenad Kantoci, dipl.ing.agr. i Nenad Očić, dipl.ing.agr. održati će stručno predavanje pod nazivom „Vinska omotnica“ i „Stavljanje vina u promet“ na dan prikupljanja uzoraka vina **02. svibnja 2019. godine u 19.00 sati u prostorijama Bedekovčanskih jezera.**

U nadi da ćete se odazvati ovom pozivu srdačno Vas pozdravljam!

S osobitim poštovanjem,

 Predsjednik organizacijskog odbora

**ŽUPAN**

Željko Kolar

Izradila: Ivanka Kuščar, dipl.ing.agr.

Viši stručna suradnica